‘ડાયરો’ પ્રારંભિક અવસ્થામાં માત્ર થોડા વિસ્તાર પૂરતો મર્યાદિત કાર્યક્રમ હતો, જેમાં માત્ર વાર્તાઓ થતી, કથાઓ કહેવાતી, વાતમાં વ્યંગ – કટાક્ષ સાથે હાસ્ય પણ પીરસાતું અને રજૂઆત કરનારાઓ પોતાની નિપુણતા હોય એ જ વિષયને રજૂ કરતા. એવા વંદનીય કલાધરોની ક્યારેક ચર્ચા કરીશું. સાત્વિક મનોરંજનનું એકમાત્ર માધ્યમ ડાયરો બની ગયું એ આજ સુધી જળવાયું છે. ડાયરામાં કથા વાર્તા સાથે લોકગીતોનો ઉમેરો થયો, સાથોસાથ ભજનનો પણ ઉમેરો થયો એટલે મનોમંથન સાથે હળવુ મનોરંજન પણ મળતું રહ્યું.